**projektas**

**reg. Nr. T-1**

**2.12.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS SKIRIAMŲ VALSTYBĖS TARNAUTOJŲ PAREIGYBIŲ SĄRAŠO PATVIRTINIMO**

2019 m. d. Nr. T1-

Pasvalys

Vadovaudamasi Lietuvos Respublikos valstybės tarnybos įstatymo 8 straipsnio 4 dalies 5 punktu, Pasvalio rajono savivaldybės taryba nusprendžia

patvirtinti Pasvalio rajono savivaldybės tarybos skiriamų valstybės tarnautojų pareigybių sąrašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-01-

Suderinta DVS Nr. RTS-1

PATVIRTINTA

Pasvalio rajono savivaldybės

tarybos 2019 m. \_\_\_\_\_\_\_\_\_\_\_\_ \_\_\_ d.

sprendimu Nr. T1-

**PASVALIO RAJONO SAVIVALDYBĖS TARYBOS SKIRIAMŲ VALSTYBĖS TARNAUTOJŲ PAREIGYBIŲ SĄRAŠAS**

|  |  |  |
| --- | --- | --- |
| Eil. Nr. | Pareigybės pavadinimas | Pareiginės algos koeficientas (baziniais dydžiais) |
| 1. | Pasvalio rajono savivaldybės administracijos direktorius | 14,5–17,5 |
| 2. | Pasvalio rajono savivaldybės administracijos direktoriaus pavaduotojas | 9,5–17 |
| 3. | Pasvalio rajono savivaldybės kontrolierius | 14,5–17,5 |

**\_\_\_\_\_\_\_\_\_\_\_\_\_**

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS SKIRIAMŲ VALSTYBĖS TARNAUTOJŲ PAREIGYBIŲ SĄRAŠO PATVIRTINIMO**

**2019-01-03**

Pasvalys

**1. Problemos esmė**

Nuo 2019 m. sausio 1 d. įsigaliojo Lietuvos Respublikos valstybės tarnybos įstatymo Nr. VIII-1316 pakeitimo įstatymas (toliau – Įstatymas), kuriame nurodytas reikalavimas savivaldybių taryboms patvirtinti valstybės tarnautojų, kuriuos į pareigas skiria ši institucija, pareigybių sąrašą.

Paminėtina, kad šiame valstybės tarnautojų pareigybių sąraše gali būti tik tos valstybės tarnautojų pareigybės, kurios nurodytos Įstatymo 1 priede.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytus teisinio reguliavimo pakeitimus, siūloma patvirtinti Pasvalio rajono savivaldybės tarybos skiriamų valstybės tarnautojų pareigybių sąrašą, į jį įtraukiant Pasvalio rajono savivaldybės administracijos direktoriaus, Pasvalio rajono savivaldybės administracijos direktoriaus pavaduotojo ir Pasvalio rajono savivaldybės kontrolieriaus pareigybes.

Pažymėtina, kad į sąrašą įtrauktų valstybės tarnautojų pareiginė alga nustatoma į pareigas skiriančios institucijos (Pasvalio rajono savivaldybės tarybos) sprendimu iš pareigybei nustatyto pareiginės algos koeficientų intervalo, kuris nustatytas Įstatymo 1 priede.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė